jā́yata eṣá etadyáccīyáte sá eṣa sárvasmā ánnāya jāyata etadvékamánnaṃ yádadhaḥśayaṃ ténainametátprīṇāti yadáttyupajíhvikā yádvamró atisárpatī́tyupajíhvikā vā hi tadátti vamro vā́tisarpati sárvaṃ tádastu te ghr̥taṃ tájjuṣasva yaviṣṭhyéti yáthaiva yájustáthā bándhustadyatkíṃ cādhaḥśayaṃ tádasmā́ etátsvadáyati tádasmā ánnaṃ kr̥tvā́pidadhāti